Nyeste Skilderie af Kiøbenhavn, 1813-09-14
H. M. Keiseren har d. 27 Aug. tilfegtet sig ved Dresden en glimrende Seir over den Østerrigske Armee, som siden d. 23de holdt denne Stad paa den venstre Elbbredde bloqueret. Da Keiseren erfarede, at en betydelig Østerrigsk Russisk Armee var paa Marschen, for at begive sig fra Bøhmens Defileer mod Dresden, saa forlod han d. 23de Løvenberg, og marscherede med den gamle og unge Garde, det 1ste, 2det, 3die og 6te Corps over Gorlitz, Bautzen og Stolpen til Dresden, hvor han d. 26de om Morgenen Kl. 10 indtraf med Teten af sine Colonner. - Marschal Gouvion St. Cyr, som Dresdens Forsvar var overdraget til, lykkedes det, at forsvare, med sine 2 Divisioner, de langs med Forstæderne anlagte Udværker af Gammelstaden. Den store Have uden for Pirnaer Porten var i det Øieblik, da Keiseren med Teterne af sine Colonner indtraf, bleven besat af Fienden. - D. 26de Aug. Kl. 6 om Aftenen, vovede Fienden et almindeligt Angreb paa Staden, og søgte isæt at bemægtige sig Pirnaer og Friedrichstadter Forstæder; Keiser Napoleon satte sig til Hest og førte Tropperne, som indtil dette Øieblik vare passerede Broerne, frem for Fienden, man bemægtigede sig igjen den store Have, og Fienden blev i den Stilling, han havde inde samme Dags Morgen, kastet tilbage; den indbrydende Nat gjorde Ende paa Fægtningen. - D. 27de om Morgenen, Kl. 5 satte H. M. Keiseren sig atter til Hest, og foretog en stor Recognescering langs med Friedrichstidter, Wilsdruffer og Pirnaer Forstad. Den Østerrigske Armee stod med sin venstre Fløi støttet mod Landsbyen Cotta, couperede Wilsdruffer og Freyborger Veien, holdt Planen besat, og udvidede sig med sin høire Fløi indtil Dohna Veien. - Keiseren havde vundet Terrain nok til at lade sine Tropper, som Natten over vare passerede Elbbroen, deployere foran Forstæderne. 2 Den fiendtlige Artillerieild var i Begyndelsen meget heftig; men det lykkedes dog Keiseren snart at tournere den fiendtlige, venstre Fløi, og at fortrænge ham ved en heftig Canonade fra Wilsdruff og Freyberg Veien. Paa samme Tid angreb Kongen af Neapel Fienden i Spidsen for Gener. Latour=Manborgs Cavallerie med største Heftighed i Fronten. Fra dette Øieblik af begyndte den Østerrigske Armee at vige, og sit Tilbagetog over Dippoldiswald. Den største Deel af den fiendtlige venstre Fløi blev tagen til Fange, og den øvrige flygtede i største Uorden. Keiseren vendte som Seierherre tilbage om Aftenen henimod Kl. 7 i det Kongel. Residentsslot. Frugterne af denne Dag vare 18 til 20,000 M. Fanger, hvoriblandt Feldtmarschal Lieut. Metschkosamt endnu en Generalmajor, 18 Faner og Canoner. Kongen af Neapel var i Begreb med at forfølge Fienden. Den Keiserlige Russiske Armee, som udgjorde den yderste Deel af den østerrigske venstre Fløi, havde kun taget liden Deel i Slaget, og var den 27de om Aftenen endnu i sin forrige Stilling, mellem Elben og den Plauenske Grund; det er derfor meget sandsynligt, at den 28de et afgjørende Slag er forefaldet med denne af General Wittenstein anførte Armee, hvis Udfald ikke kan være tvivlsomt. Denne Armees Stilling er saa meget betænkeligere, som General Vandamme den 27de om Morgenen allerede var passeret med det første Armeecorps Elben ved Konestein, følgelig i Ryggen af Fienden, for at bemestre sig Pirna Veien. Keiseren af Østerrige skal, medens Slaget stod paa, have befundet sig i Dohna. Det yderst slette Veirlig og de aldeles fordærvede Veie vil gjøre Fiendens Tilbagetog meget vanskeligt. Dresden, d. 30 Aug. Dresden og dets Omegn ere saa rolige som før Fiendtlighedernes Gjenudbrydelse. Man seer hverken Fienden eller de Franske Corps, som forfølge ham. Den østerrigske Feldtmarschal Lieut. v. Morden er blandt de østerrigske Generaler, der bleve tagne til Fanger den 27de. Man siger, at Fyrsten af Schwarzenberg er bleven dødelig saaret.